**TÁJÉKOZTATÓ**

a de minimis támogatás szabályairól

(támogatást pályázóknak)

**Csekély összegű támogatás fogalma**

Az Európai Unióról és az Európai Unió Működéséről szóló Szerződés 107. cikke (1) bekezdése és az Európai Unióról szóló szerződés 107. és 108. cikkének a csekély összegű támogatásokra való alkalmazásáról a Bizottság 2013. december 18-i 1407/2013/EU rendelete (általános de minimis rendelet, 1407/2013/EU bizottsági rendelet) 3. cikke szerinti, csekély összegű (de minimis) támogatás esetén a következőkről tájékoztatjuk a pályázót.

Csekély összegű (de minimis) állami támogatásnak minősül minden olyan állami (központi költségvetési, elkülönített állami pénzalapok, társadalombiztosítási alapok, a helyi és kisebbségi önkormányzatok illetve az Európai Unió közösségi forrásai) forrásból nyújtott támogatás, amelyről a jogszabály kimondja, hogy de minimis támogatásnak kell tekinteni. A csekély összegű támogatás, amely egy és ugyanazon vállalkozásnak meghatározott időszakon belül nyújtott, egy meghatározott összeget meg nem haladó támogatás, úgy tekinthető, mint amely nem felel meg az EUMSZ 107. cikkének (1) bekezdésében meghatározott valamennyi feltételnek, ezért nem tartozik a bejelentési eljárás hatálya alá.

Nem kell alkalmazni az 1407/2013/EU bizottsági rendeletben foglaltakat, ha a támogatást kérő költségvetési szerv, egyesület, alapítvány, közalapítvány, köztestület, kisebbségi önkormányzat vagy non-profit gazdasági társaság, amennyiben az általa végzett támogatott tevékenység nem minősül gazdasági tevékenységnek [6/1996. (VII. 16.) MüM rendelet 27. § (3) és (4) bekezdés].

**Csekély összegű támogatások felső határa**

Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére **a folyó pénzügyi évben, valamint az azt megelőző két pénzügyi év során** az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként **nem haladhatja meg a 200 000 eurónak,** közúti kereskedelmi árufuvarozást ellenszolgáltatás fejében végző vállalkozások esetében a 100 000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is.

Az állami támogatásról szóló döntés napját megelőző hónap utolsó napján érvényes Magyar Nemzeti Bank által közzétett két tizedes pontossággal meghatározott devizaárfolyamon átszámított, 200 000 eurónak megfelelő forintot kell korlátként figyelembe venni (www.mnb.hu). (Kivétel a közúti szállításban működő vállalkozások, ahol a felső határ 100 000 eurónak megfelelő forintösszeg, valamint a mezőgazdasági termelő vállalkozások, ahol a felső határ 25 000 euro.) **Az értékhatár számítása szempontjából a támogatástartalom az irányadó.**

**Csekély összegű támogatások halmozása**

|  |  |  |
| --- | --- | --- |
| **Csekély összegű támogatás fajtája** | **Halmozható** | **Nem halmozható** |
| 1407/2013/EU rendelet szerint nyújtott csekély összegű támogatás | a 360/2012/EU rendeletnek megfelelően, az általános gazdasági érdekű szolgáltatást nyújtó vállalkozások számára nyújtott csekély összegű támogatással e rendeletben meghatározott felső határig |  |
| más csekély összegű támogatásokról szóló rendelet alapján nyújtott csekély összegű támogatással 200 000 euro felső határig |  |
|  | azonos támogatható költségek vonatkozásában vagy azonos kockázat-finanszírozási célú intézkedés vonatkozásában nyújtott állami támogatással, ha túllépi a maximális támogatási intenzitást vagy összeget |
| nem konkrét támogatható költségekre nyújtott vagy azokhoz hozzá nem rendlehető csekély összegű támogatás halmozható valamely csoportmentességi rendelet vagy a Bizottság által elfogadott határozat alapján nyújtott egyéb állami támogatással |  |

Amennyiben egy vállalkozás közúti szállítást végez ellenszolgáltatás fejében és egyéb olyan tevékenységeket is folytat, amelyekre viszont a 200 000 euro összegű felső határ vonatkozik, a vállalkozásra a 200 000 euro összegű felső határ alkalmazandó, feltéve, hogy ha a támogatást nyújtó megfelelő eszközökkel – úgymint a tevékenységek szétválasztása vagy a költségek megkülönböztetése révén – biztosítja, hogy a közúti árufuvarozási tevékenységnek juttatott támogatás összege ne haladja meg a 100 000 eurót, és hogy csekély összegű támogatást ne fordítsanak teherszállító járművek vásárlására.

**Eljárási szabályok**

**A támogatást kérőnek írásban kell nyilatkoznia** **a kérelem benyújtását megelőző három év alatt kapott de minimis támogatásokról.** E célból figyelembe veendő az adott pénzügyi évben, valamint az azt megelőző két pénzügyi évben kapott de minimis támogatás. A kérelmezőnek a nyilatkozat megtételekor valamennyi olyan támogatást számba kell vennie, amelyet a vállalkozás részére de minimis támogatásként megítéltek. A nyilatkozatot a korábban támogatást nyújtó szervek tájékoztatása alapján kell megtenni.

A Nemzeti Foglalkoztatási Alapból (illetve korábban a Munkaerő-piaci Alapból) 2003. január 1-jétől, egyéb állami forrásból 2002. január 1-jétől kezdődően nyújthatók de minimis támogatások. A támogatást nyújtók ettől kezdve kötelesek tájékoztatni az általuk nyújtott támogatás de minimis jellegéről és támogatástartalmáról. Amennyiben ez nem történt meg, a támogatást nyújtó – kérelemre – utólag köteles az erre vonatkozó tájékoztatást megadni.

Az állami támogatások formája lehet vissza nem térítendő és visszatérítendő pénzeszközök nyújtása, kamatmentes kölcsön, kedvezményes kamatozású kölcsön, kamattámogatás, kedvezményes feltételű kezességvállalás, állami tőkejuttatás, adókedvezmény, adóalap-kedvezmény, ingyenesen és kedvezményes feltételek mellett nyújtott szolgáltatás, ingatlanjuttatás, követelésről való lemondás, tartozásátvállalás, kedvezményes bérlet és kedvezményes lízing is.

**Nem nyújtható** de minimis támogatás

a) az 1379/2013/EU európai parlamenti és tanácsi rendelet hatálya alá tartozó, halászati és akvakultúra ágazathoz kapcsolódó tevékenységet végző vállalkozásoknak nyújtott támogatás;

b) a mezőgazdasági termékek elsődleges termelésével foglalkozó vállalkozások támogatása;

c) a mezőgazdasági termékek feldolgozásával és forgalmazásával foglalkozó vállalkozások támogatása, amennyiben:

ca) a támogatás összege az elsődleges termelőktől beszerzett vagy az érintett vállalkozások által forgalmazott ilyen termékek ára vagy mennyisége alapján kerül rögzítésre, vagy

cb) a támogatás az elsődleges termelőknek való teljes vagy részleges továbbadásától függ;

d) harmadik országokba vagy tagállamokba irányuló exporttal kapcsolatos tevékenységek támogatása, nevezetesen az exportált mennyiségekhez; értékesítési hálózat kialakításához és működtetéséhez vagy exporttevékenységgel összefüggésben felmerülő egyéb folyó kiadásokhoz közvetlenül kapcsolódó támogatás;

e) az import áruk helyett belföldi áru használatához kötött támogatás;

f) a közúti kereskedelmi árufuvarozást ellenszolgáltatás fejében végző vállalkozások számára nyújtott támogatás teherszállító járművek megvásárlására [3. cikk (2) bekezdés 2. albekezdés].

Amennyiben egy vállalkozás a fenti a-c) pontokban említett ágazatban, valamint az 1407/2013/EU bizottsági rendelet alkalmazásának hatálya alá tartozó ágazatokban egyaránt végez tevékenységet az 1407/2013/EU bizottsági rendelet szabályait csupán ez utóbbi ágazatra vagy tevékenységre tekintettel nyújtott támogatásokra kell alkalmazni – feltéve, hogy a támogatást nyújtó megfelelő eszközökkel biztosítja – úgymint a tevékenységek szétválasztása vagy a költségek megkülönböztetése -, hogy a rendelet hatálya alól kizárt ágazatokban végzett tevékenységek nem részesülnek az 1407/2013/EU bizottsági rendelet szerinti csekély összegű támogatásban.

A támogatott köteles a támogatással kapcsolatos adatokat elkülönítetten nyilvántartani, és a támogatásra vonatkozó dokumentumait a támogatás megítélésének időpontjától számított 10 évig megőrizni, valamint ezen időtartam alatt a támogatásról az állami és uniós szervek számára adatot szolgáltatni, illetve a támogatással kapcsolatos dokumentumokat bemutatni.

Az Európai Unióról és az Európai Unió működéséről szóló szerződés I. számú mellékletében felsorolt termékek

| A brüsszeli nómenklatúrában szereplő vámtarifaszám | A termékek leírása |
| --- | --- |
| 1. Árucsoport | Élő állatok |
| 2. Árucsoport | Hús és élelmezési célra alkalmas vágási melléktermékek |
| 3. Árucsoport | Halak, rákfélék és puhatestűek |
| 4. Árucsoport | Tejtermékek; madártojások; természetes méz |
| 5. Árucsoport |  |
| 05.04 | Állati belső részek, hólyag és gyomor (kivéve a halakét), egészben vagy dara­bokban |
| 05.15 | Máshová nem sorolt vagy máshol nem említett állati termék; az 1. árucsoport vagy a 3. árucsoport szerinti, emberi fogyasztásra nem alkalmas élettelen állat |
| 6. Árucsoport | Élő fák és egyéb növények; gumók, gyökerek és hasonlók; vágott virágok és díszítő lombozat |
| 7. Árucsoport | Élelmezési célra alkalmas zöldségek, gyökerek és gumós gyökerek |
| 8. Árucsoport | Élelmezési célra alkalmas gyümölcs és dió; citrus- és dinnyefélék héja |
| 9. Árucsoport | Kávé, tea és fűszerek, a matétea (09.03 vtsz.) kivételével |
| 10. Árucsoport | Gabonafélék |
| 11. Árucsoport | Malomipari termékek; maláta és keményítő; sikér; inulin |
| 12. Árucsoport | Olajos magvak és olajtartalmú gyümölcsök; különféle magvak és gyümölcsök; ipari és gyógynövények; szalma és takarmány |
| 13. Árucsoport |  |
| ex 13.03 | Pektin |
| 15. Árucsoport |  |
| 15.01 | Sertészsír és egyéb kiolvasztott sertészsiradék; kiolvasztott baromfizsiradék |
| 15.02 | Kiolvasztatlan szarvasmarhafaggyú, juh- vagy kecskefaggyú; ezen zsiradékok­ból előállított faggyú (beleértve az első lét („premier jus”)) |
| 15.03 | Sertészsír sztearin, oleo sztearin és faggyú sztearin; sertészsírolaj, oleo olaj és faggyúolaj, nem emulgeálva, keverve vagy bármilyen más módon elkészítve |
| 15.04 | Halból és tengeri emlősből nyert zsír és olaj, finomítva is |
| 15.07 | Folyékony vagy szilárd stabilizált növényi olajok, nyersen, finomítva vagy tisz­títva |
| 15.12 | Állati vagy növényi zsírok és olajok hidrogénezve, finomítva is, de tovább nem elkészítve |
| 15.13 | Margarin, mesterséges zsiradék és más étkezési célra alkalmas feldolgozott zsi­radék |
| 15.17 | Zsíros anyagok, illetve állati vagy növényi viaszok feldolgozási maradékai |
| 16. Árucsoport | Húsból, halból, rákfélékből vagy puhatestűekből készült termékek |
| 17. Árucsoport |  |
| 17.01 | Répacukor és nádcukor szilárd állapotban |
| 17.02 | Egyéb cukor; cukorszirup; műméz (természetes mézzel keverve is); karamell |
| 17.03 | Melasz, fehérítve is |
| 17.05\* | Ízesített vagy színezett cukor, szirup és melasz, a bármilyen arányban hozzá­adott cukrot tartalmazó gyümölcslevek kivételével |
| 18. Árucsoport |  |
| 18.01 | Kakaóbab egészben vagy törve, nyersen vagy pörkölve |
| 18.02 | Kakaóhéj, - hártya, - bőr és kakaóhulladék |
| 20. Árucsoport | Zöldségfélékből, gyümölcsből vagy más növényrészekből előállított készítmé­nyek |
| 22. Árucsoport |  |
| 22.04 | Szőlőmust, erjedésben vagy alkohol hozzáadásától eltérő módon lefojtva |
| 22.05 | Friss szőlőből készült bor; szőlőmust alkohol hozzáadásával lefojtva |
| 22.07 | Más erjesztett italok (például almabor, körtebor és mézbor) |
| ex 22.08\*  ex 22.09\* | Az e szerződés I. mellékletében felsorolt mezőgazdasági termékekből nyert bármilyen erősségű etil-alkohol és szesz, denaturálva is; a likőrök, egyéb sze­szesitalok és szeszesitalok előállítására használt összetett alkoholos készítmé­nyek („koncentrált kivonatok”) kivételével |
| 22.10\* | Ecet és ecetpótlók |
| 23. Árucsoport | Az élelmiszeripar melléktermékei; elkészített állati takarmányok |
| 24. Árucsoport |  |
| 24.01 | Feldolgozatlan dohány, dohányhulladék |
| 45. Árucsoport |  |
| 45.01 | Természetes parafa, megmunkálatlan, aprított, szemcsézett vagy őrölt parafa; parafahulladék |
| 54. Árucsoport |  |
| 54.01 | Len, nyersen vagy megmunkálva, de nem fonva; lenkóc és len hulladék (bele­értve a foszlatott rongyhulladékot is) |
| 57. Árucsoport |  |
| 57.01 | Kender (Cannabis sativa), nyersen vagy megmunkálva, de nem fonva; kender­kóc és kenderhulladék (beleértve a foszlatott rongyhulladékot is) |
| \* Az Európai Gazdasági Közösség Tanácsa 1959. december 18-ai 7a. rendeletének (HL 7., 1961.1.30., 71. o.) 1. cikke által beillesztett vámtarifaszám. | |